**Noteikumu projekta „Grozījumi Ministru kabineta 1999.gada 18.maija noteikumos Nr.178 „Kārtība, kādā norādāmas preču un pakalpojumu cenas” sākotnējās ietekmes novērtējuma ziņojums**

**(anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Grozījumi Ministru kabineta 1999.gada 18.maija noteikumos Nr.178 „Kārtība, kādā norādāmas preču un pakalpojumu cenas” (turpmāk – Noteikumu projekts) sagatavoti pamatojoties uz *Euro* ieviešanas kārtības likuma 13.panta trešo daļu, kas paredz Ministru kabinetam deleģējumu kārtībai, kādā notiek preču un pakalpojumu cenu paralēlā atspoguļošana.Noteikumu projekts sagatavots pamatojoties uz Patērētāju tiesību aizsardzības likuma 17.panta trešo daļu, kas paredz Ministru kabinetam deleģējumu kārtībai, kādā norādāma pārdošanas cena un mērvienības cena precēm, kas tiek piedāvātas patērētājam, kā arī kārtību, kādā norādāmas cenas pakalpojumiem.Noteikumu projekts papildināts ar izņēmumiem attiecībā uz cenu norādīšanas kārtību cenām, kurām tehniski un praktiski nav iespējams norādīt cenas divās valūtās, cenu norādīšana divās valūtās nav lietderīga, tā varētu radīt pārpratumu vai prasa ievērojamas *euro* ieviešanas izmaksas.  |
| 2. | Pašreizējā situācija un problēmas | 2013.gada 31.janvārī Saeima pieņēma *Euro* ieviešanas kārtības likumu. Tajā ir iekļauts tiesiskais regulējums, kas reglamentē kārtību, kādā notiek preču un pakalpojumu cenu paralēlā atspoguļošana, kā arī paralēlās atspoguļošanas un konvertācijas prasību uzraudzība.Tā kā šobrīd Noteikumu projekts neparedz kārtību, kādā notiek preču un pakalpojumu cenu paralēlā atspoguļošana, to nepieciešams papildināt ar preču un pakalpojumu cenu norādīšanas kārtību divās valūtās (latos un *euro*) paralēlās atspoguļošanas periodā, kā arī cenu konvertācijas prasības ievērošanu atbilstoši *Euro* ieviešanas kārtības likumā noteiktajiem matemātiskajiem apaļošanas principiem. Euro ieviešanas kārtības likuma 13.panta trešā daļa paredz arī noteikt kārtību paralēlās atspoguļošanas un konvertācijas prasību kontrolei. Šobrīd Noteikumu 21.punkts nosaka, ka visu šo noteikumu ievērošanu kontrolē Patērētāju tiesību aizsardzības centrs. Noteikumu projekts papildināts ar normu, kas paredz uzraudzību par paralēlās atspoguļošanas un konvertācijas prasību ievērošanu, ko veic Patērētāju tiesību aizsardzības centrs sadarbībā ar Patērētāju tiesību aizsardzības biedrībām, kuru darbības mērķis ir aizsargāt patērētāju tiesības un kuras darbojas saskaņā ar normatīvajiem aktiem un attiecīgās patērētāju tiesību aizsardzības biedrības statūtiem. Ja Patērētāju tiesību aizsardzības centrs konstatē pārkāpumu par preču un pakalpojumu cenu konvertēšanu un paralēlo atspoguļošanu, tas pieņem lēmumu, ar kuru piemēro administratīvo sodu likumā noteiktajā kārtībā, t.i. Latvijas administratīvā pārkāpuma kodeksa 155.panta piektā daļa. Paralēlās atspoguļošanas periodā, proti, no 2013.gada 1.oktobra līdz 2014.gada 30.jūnijam,  **preču un pakalpojumu cenu norādīšana gan latos, gan *euro* palīdzēs patērētājiem sekot līdzi cenām un aprast ar jauno valūtu, kā arī** ļaus sabiedrībai jau laikus sagatavoties norēķinu valūtas maiņai un atvieglos preces vērtības salīdzināšanu *euro* un latos.**Preču un pakalpojumu cenu norādīšana abās valūtās no**tiks saskaņā ar oficiālo lata un *euro* maiņas kursu, strikti ievērojot matemātiskos apaļošanas principus. Šāda prasība par cenu norādīšanu abās valūtās paredzēta, lai nodrošinātu patērētāju tiesību aizsardzību un ierobežotu preču un pakalpojumu cenu spekulatīvu kāpumu, kā arī lai palīdzētu patērētājiem pieņemt uz informāciju balstītu un ekonomiski pamatotu lēmumu.Ņemot vērā nepieciešamību precizēt esošo cenu norādīšanas kārtību un cenu zīmē obligāti norādāmo informāciju divās valūtās, nepieciešams papildināt Noteikumus arī ar jaunu nodaļu „Preču un pakalpojumu cenu norādīšana *euro* valūtā paralēlā atspoguļošanas periodā”, kas paredz izņēmumus attiecībā uz mērvienības cenu norādīšanas kārtību, cenu norādīšanas kārtību tehniskajās ierīcēs, kas nepieļauj cenu norādīšanu divās valūtās, cenu norādīšanas kārtību skaitļu izložu kuponiem, momentloterijām un skaitļu izložu kvītīm, kas drukātas līdz 2013.gada 31.decembrim, kā arī cenu norādīšanas kārtību elektroniskajā vidē.Minētajos izņēmumu gadījumos, no 2013.gada 1.oktobra līdz 2013.gada 31.decembrim cenas norāda latos un no 2014.gada 1.janvāra līdz 2014.gada 30.jūnijam cenas norāda euro, papildus informatīvā materiālā cenas norādot abās valūtās. Informatīvajam materiālam un valūtas konvertācijas kalkulatoram jābūt patērētājiem viegli pieejamiem un izmantojamiem. Noteikumu projekts papildināts ar atsevišķiem izņēmumiem mērvienības cenu norādīšanas kārtībai precēm, kurai cenu norādīšana divās valūtās nav lietderīga vai tā varētu radīt pārpratumu.Tāpat Noteikumu projekts izslēdz Noteikumu 16.punktu, kas praksē nebija pielietojama un lietderīga tiesību norma. Savukārt Noteikumu 17.punks iestrādāts kā izņēmums Noteikumu projekta 12.3.apakšpunktā, kas nosaka, ka mērvienības cenu var nenorādīt pārtikas precēm, kuru sagatavošanai nepieciešams pievienot sastāvdaļas, kuru cena nav uzskatām par nenozīmīgu (piemēram, pienam, krējumam, olām vai citām sastāvdaļām).  |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Noteikumu projekts izstrādāts saskaņā ar:* *Euro* ieviešanas kārtības likuma 13.panta trešo daļu, kurā noteikts, ka *kārtību, kādā notiek preču un pakalpojumu cenu paralēlā atspoguļošana, kā arī paralēlās atspoguļošanas un konvertācijas prasību uzraudzība, nosaka Ministru kabinets*,
* Patērētāju tiesību aizsardzības likuma 17.panta trešo daļu, kas paredz Ministru kabinetam deleģējumu kārtībai, kādā norādāma pārdošanas cena un mērvienības cena precēm, kas tiek piedāvātas patērētājam, kā arī kārtību, kādā norādāmas cenas pakalpojumiem.
* Eiropas Parlamenta un Padomes Direktīvas 98/6/EK (1998.gada 16.februāris) par patērētāju aizsardzību, norādot patērētājiem piedāvāto produktu cenas 5.panta pirmo daļu, kas *ļauj dalībvalstīm atteikties no pienākuma norādīt vienības cenu produktiem, kuriem šāda norādīšana nebūtu lietderīga konkrētā produkta veida vai izmantošanas nolūka dēļ, vai arī, ja tas varētu radīt neskaidrības*, un 6.pantu, kas *atļauj nenorādīt vienības cenu sīkiem mazumtirdzniecības uzņēmumiem, ja tas rada pārmērīgu apgrūtinājumu*.

Tiesiskā regulējuma mērķis ir noteikt konkrētas prasības preču un pakalpojumu cenu norādei paralēlās atspoguļošanas periodā un cenu zīmē obligāti norādāmo informāciju divās valūtās – *euro* un latos. Noteikumu projekts nosaka sekojošus izņēmumus cenu norādīšanas kārtībai divās valūtās:* mērvienības cenu norādīšanas kārtībai mazās tirdzniecības vietās, kurās nav iespējams nodrošināt noteiktas mērvienības cenas norādīšanu patērētājam viegli identificējamā un skaidri salasāmā veidā,
* cenu norādīšanas kārtībai elektroniskajos displejos, kas tehnisku iemeslu dēļ nepieļauj norādīt cenu divās valūtās,
* cenu norādīšanas kārtībai skaitļu izložu kuponiem, momentloterijām un skaitļu izložu kvītīm, kas drukātas līdz 2013.gada decembrim, un
* cenu norādīšanas kārtībai elektroniskajā vidē, cenas norāda divās valūtās, piedāvājot izmantot valūtas konvertācijas kalkulatoru.

Tāpat Noteikumu projekts papildināts ar atsevišķiem izņēmumiem mērvienības cenu norādīšanas kārtībai precēm, kurai cenu norādīšana divās valūtās nav lietderīga vai tā varētu radīt pārpratumu.Papildus Noteikumu projekts izslēdz Noteikumu 16.punktu, kas praksē nebija pielietojama un lietderīga tiesību norma, savukārt Noteikumu 17.punktā minētais ir atrunāts kā izņēmums Noteikumu projekta 12.3.apakšpunktā.Saskaņā ar *Euro* ieviešanas kārtības likuma 13.panta pirmo daļu preču un pakalpojumu cenu paralēlās atspoguļošanas periods sākas trīs mēnešus pirms *euro* ieviešanas dienas, bet ne agrāk par dienu, kad Eiropas Savienības Padome noteikumi maiņas kursu, un ilgst sešus mēnešus pēc *euro* ieviešanas dienas.Ievērojot to, ka *euro* ieviešanas diena ir paredzēta 2014.gada 1.janvārī, grozījumiem ir jāstājas spēkā trīs mēnešus iepriekš, t.i., 2013.gada 1.oktobrīAr sagatavoto Noteikumu projektu pilnībā tiks ieviests Euro ieviešanas kārtības likuma 13.panta trešā daļa. |
| 5. | Projekta izstrādē iesaistītās institūcijas | Saskaņā ar Ekonomikas ministrijas 2012.gada 19.decembra rīkojumu Nr.223 „Par darba grupas „Nefinanšu uzņēmumu un patērētāji” izveidi” (formāla darba grupa), noteikumu projekts nosūtīts apspriešanai Finanšu ministrijai, Patērētāju tiesību aizsardzības centram, Latvijas investīciju un attīstības aģentūrai, Vides aizsardzības un reģionālās attīstības ministrijai, Latvijas Darba devēju konfederācijai, Latvijas Tirdzniecības un rūpniecības kamerai, Patērētāju interešu aizstāvības klubam, Patērētāju interešu aizstāvības asociācija, Latvijas Tirgotāju asociācijai, Latvijas Pārtikas tirgotāju asociācijai un Latvijas Degvielas tirgotāju asociācijai. Noteikumu projekts nosūtīts saskaņošanai minētajai darba grupai, kā arī 2012.gada 22.novembrī ar darba grupas locekļiem tika pārrunāti priekšlikumi grozījumiem Noteikumos. Minētās iestādes un organizācijas kopumā atbalsta MK noteikumu projektu. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar |
| 7. | Cita informācija | Nav |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Patērētāji, kas pērk preci vai saņem pakalpojumu cenu paralēlās atspoguļošanas periodā. Aptuveno skaitlisko lielumu vai īpatsvaru nav iespējams noteikt, jo MK noteikumu projekts skar ne tikai Latvijas patērētājus, bet arī jebkuru ārvalstnieku, kas iebraucot Latvijas teritorijā pērk preci vai izmanto pakalpojumu. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Saimnieciskās darbības veicēji, kuri piedāvā patērētājiem preces un/vai pakalpojumus, kuriem būs jāņem vērā noteikumu projektā noteiktās prasības cenu norādei paralēlās atspoguļošanas periodā.Saskaņā ar Centrālās statistikas pārvaldes 2011.gada provizoriskajiem datiem, Latvijā ir aptuveni 16 tūkstoši mazumtirdzniecības uzņēmumu, gandrīz 6954 vairumtirdzniecības uzņēmumu un 40 815 pakalpojumu sniedzēju. Ņemot vērā, ka ne visi uzņēmumi piedāvā preces vai sniedz pakalpojumus patērētājiem vai veic tādu preču vairumtirdzniecību, kas nonāk pie patērētājiem, aptuveno skaitlisko lielumu vai īpatsvaru nav iespējams noteikt. |
| 3. | Tiesiskā regulējuma finansiālā ietekme | Tirgotāji, kuri piedāvā patērētājiem preces un/vai pakalpojumus un, kuriem būs jāņem vērā noteikumu projektā noteiktās prasības attiecībā uz cenu norādīšanas kārtību paralēlās atspoguļošanas periodā. Tā kā pārtikas tirgotājiem cenas precēm un pakalpojumiem tiek regulāri mainītas, piemēram, akcijas precēm un/vai pakalpojumiem, cenu pielāgošanas izmaksas Noteikumu projekta īstenošanā būtiski nepalielināsies. |
| 4. | Tiesiskā regulējuma nefinansiālā ietekme | Noteikumu projekts nodrošina iespēju patērētājiem paralēlās atspoguļošanās periodā preču vai pakalpojumu cenu pārlūkot divās valūtās – *euro* un latos, kas veicinās efektīvu patērētāju tiesību aizsardzību. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav |

 Anotācijas III., IV., un VI. sadaļa – projekts šīs jomas neskar.

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Eiropas Parlamenta un Padomes Direktīva 98/6/EK (1998.gada 16.februāris) par patērētāju aizsardzību, norādot patērētājiem piedāvāto produktu cenas |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |

|  |
| --- |
| 1.tabula Tiesību akta projekta atbilstība ES tiesību aktiem |
|  |
| A | B | C | D |
| 5.pants | 12.punkts | Ieviests Pilnībā. | Stingrākas prasības nav paredzētas.  |
| 6.pants  | 12.1 punkts | Ieviests pilnībā. | Stingrākas prasības nav paredzētas.  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Eiropas Parlamenta un Padomes Direktīvas 98/6/EK (1998.gada 16.februāris) par patērētāju aizsardzību, norādot patērētājiem piedāvāto produktu cenas 5.panta pirmā daļa *atļauj dalībvalstīm atteikties no pienākuma norādīt vienības cenu produktiem, kuriem šāda norādīšana nebūtu lietderīga konkrētā produkta veida vai izmantošanas nolūka dēļ, vai arī, ja tas varētu radīt neskaidrības*.Izvērtējot pastāvošo praksi un lietderību mērvienības cenas norādīšanai abās valūtās atsevišķām precēm, MK noteikumu projekts nosaka sekojošus izņēmumus precēm ar šādām pazīmēm: 1. dažādām precēm, ko pārdod vienā iepakojumā;

2) sabiedriskās ēdināšanas vietās piedāvātajiem ēdieniem un dzērieniem;3) pārtikas precēm, kuru sagatavošanai nepieciešams pievienot sastāvdaļas (piemēram, pienu, krējumu, olas vai citas sastāvdaļas), kuru cena nav uzskatāma par nenozīmīgu;4) precēm, kuru svars nepārsniedz 10 gramus vai kuru tilpums nepārsniedz 10 mililitrus;5) precēm, kuras pārdod gabalos, saišķos vai podiņos un, kurām nav precīzi noteikta masa, tai skaitā, augļiem, augiem, dārzeņiem, smalkmaizītēm, kūkām;6) citām precēm, kurām šāda norāde nav lietderīga vai tā varētu radīt pārpratumu. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Projekta izpildi nodrošina Patērētāju tiesību aizsardzības centrs. |
| 2. | Projekta izpildes ietekme uz pārvaldes funkcijām  | Projekts šo jomu neskar |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar |
| 6. | Cita informācija | Nav |

Ekonomikas ministrs D.Pavļuts

**Iesniedzējs:**

Ekonomikas ministrs D.Pavļuts

Vīza:

Valsts sekretāra pienākumu izpildītājs,

valsts sekretāra vietnieks A.Liepiņš

24.04.2013 11:35

1772

M.Ziediņa-Brigmane

Maija.Ziedina-Brigmane@em.gov.lv;

Tālr.67013230